laion/Wikipedia-Exotic huggingface dataset:
თათრეთი

თათრეთის რესპუბლიკა (რუს. Респу́блика Татарста́н; თათრ. Татарстан Республикасы) — რუსეთის ფედერაციის ფედერალური სუბიექტი. შედის ვოლგისპირეთის ფედერალურ ოკრუგში. დედაქალაქი - ქ. ყაზანი. ესაზღვრება კიროვის, ულიანოვსკის, სამარას, ორენბურგის ოლქებს, მარი-ელის, ჩუვაშეთის, ბაშკირეთის, უდმურტეთის რესპუბლიკებს. შეიქმნა 1921 წლის 27 მაისს. რესპუბლიკის უდიდესი მდინარეებია ბელაია (Ağidel) და ვოლგა (İdel). თათრეთში მდებარეობს კუიბიშევის წყალსაცავი (Kuybışev). Lost Cosmonaut: Observations of an Anti-tourist Daniel Kalder The Model of Tatarstan: Under President Mintimer Shaimiev Ravil Bukharaev The Volga Tatars: A Profile in National Resilience Azadeayse Rorlich ვიკისაწყობში არის გვერდი თემაზე: თათრეთი Official website of the Republic of Tatarstan დაარქივებული 2021-05-24 საიტზე Wayback Machine. Information agency оf Tatarstan დაარქივებული 2009-02-18 საიტზე Wayback Machine. ↑ Republic of Tatarstan Territorial Branch of the რუსეთის სტატისტრიკის ფედერალური სამსახური. Предварительная оценка численности постоянного населения на 1 января 2014 г. и в среднем за 2013 г. (человек). დაარქივებულია ორიგინალიდან — 2017-03-21. ციტირების თარიღი: 2018-08-30. (რუსული) ↑ Перепись-2010: русских становится больше. დაარქივებულია ორიგინალიდან — 2018-12-25. ციტირების თარიღი: 2014-11-27.
ამბერკი იერაპოლელი

წმინდა ამბერკი იერაპოლელი (ბერძ. Αβέρκιος) — მოციქულთასწორი, იერაპოლისის ეპისკოპოსი II საუკუნეში, მარკუს ავრელიუსის იმპერატორობის (161–180) დროს, სასწაულთმოქმედი. მართლმადიდებელ ეკლესიაში ხსენების დღე 22 ოქტომბერი. წმ. ამბერკის ცხოვრება შედგენილია V ან VI საუკუნეში, რომლის 50–მდე ხელნაწერია ჩვენამდე შემორჩენილი (ყველა ბერძნულად). მასში მოთხრობილია, რომ ამბერკი ბაძავდა მოციქულ პავლეს, ბევრს მოგზაურობდა რომში, სირიასა და მესოპოტამიაში, სადაც ქადაგებითა და სასწაულებით ბევრი ადამიანი მოაქცია ქრისტიანობაზე. ზოგიერთ ხელნაწერში იგი მოიხსენიება, როგორც მოციქულთასწორი. გარდაიცვალა დაახ. 167 წ. Albany James, Christie (1867), "Abercius", in Smith, William, Dictionary of Greek and Roman Biography and Mythology, 1, pp. 2, http://www.ancientlibrary.com/smith-bio/0011.html დაარქივებული 2005-07-28 საიტზე Wayback Machine. Holweck, F. G., A Biographical Dictionary of the Saints. St. Louis, MO: B. Herder Book Co., 1924. Православная энциклопедия. Т.1. С.132 Беляев, Л.А. Христианский древности: Введение в сравнительное изучение. – СПб., 2001. – С. 110 Ф.В.Фаррар. Жизнь и труды Святых Отцов и Учителей Церкви: в 2-х тт. – Т.1. – репринт.: СПб, 1902. – С.8
იერაპოლისი

იერაპოლისი (ბერძ. Ἱεράπολις „წმინდა ქალაქი“) – ანტიკური ქალაქი, რომლის ნანგრევებიც მდებარეობს დღევანდელ სამხრეთ–დასავლეთ თურქეთში, ქალაქ დენიზლიდან 17 კილომეტრში. თანამედროვე ფამუქ-ქალე (თურქ. Pamukkale „ბამბის ციხე“). მნიშვნელოვანი ტურისტული ცენტრი. 1988 წლიდან ფამუქ-ქალე და ქალაქ იერაპოლისის ნანგრევები იუნესკოს მსოფლიო მემკვიდრეობად ითვლება. იერაპოლისის ადგილას პირველი დასახლება გაჩნდა ძვ. წ. II ათასწლეულში. პერგამონის მეფემ, ევმენოს II-მ ძვ. წ. 190 წელს ძველი დასახლების ადგილას ააშენა ახალი ქალაქი და მას იერაპოლისი, ანუ წმინდა ქალაქი უწოდა. ძვ. წ. 133 წელს ქალაქი რომის მფარველობაში შევიდა. ახ. წ. 17 წელს მომხდარი მიწისძვრით დანგრეული იერაპოლისი აღდგენილ იქნა 60-იან წლებში და რომის არისტოკრატიის ერთ–ერთი მნიშვნელოვანი საკურორტო ქალაქი გახდა თავისი თერმული წყლების წყალობით. ამ პერიოდს ემთხვევა ქალაქის გაფურჩქვნის ხანა. გადმოცემის თანახმად, ქ. იერაპლოსში 87 წელს წამებით აღესრულა ერთი ათორმეტთაგანი მოციქული ფილიპე, რომლის სახელობის ეკლესიის (მარტირიუმის) ნანგრევებიც შემორჩენილია. 395 წლიდან აღმოსავლეთ რომის, ანუ ბიზანტიის იმპერიის ნაწილია. 1210 წლიდან იერაპოლისი გადადის თურქების მფლობელობაში. ქალაქი საბოლოოდ დაინგრა 1534 წლის მიწისძვრის შედეგად. იერაპოლისი, ანუ ფამუქ-ქალე დღეს ცნობილია თავისი არქეოლოგიური და არქიტექტორული ძეგლებით: ნეკროპოლი — თურქეთის ტერიტორიაზე უდიდესი ანტიკური ნეკროპოლი. კლეოპატრას აუზი — მოქმედი აბაზანები მინერალური წყლით. აშენებულია მიწისძვრის შედეგად დანგრეული რომაული აბანოების ადგილას. თეატრი — თურქეთის ტერიტორიაზე შემორჩენილი სამი ანტიკური თეატრიდან ერთ-ერთი. იტევს 15 ათას მაყურებელს. წმ. ფილიპეს მარტირიუმი — იერაპოლისში 87 წელს წამებული ფილიპე მოციქულის სახელზე აგებული მარტირიუმის ნანგრევები. აპოლონის ტაძარი — აპოლონის ტაძრის ნანგრევები. ქალაქის ყველაზე დიდი ანტიკური ტაძარი. ტრავერტინი — კალცით გაჯერებული წყაროების მარილის დალექვის შედეგად წარმოშობილი თეთრი ტერასები. ვიკისაწყობში არის გვერდი თემაზე: იერაპოლისი Dr. Cemil Toksöz - Pamukkale & Hierapolis; 1995, Eriṣ Turizm Tic Pazarlama, Denizli. იერაპოლისი Lycos Valley (Colossae, Laodicea, and Hierapolis) დაარქივებული 2016-12-30 საიტზე Wayback Machine. იერაპოლისის თეატრი Paul Arthur - Byzantine and Turkish Hierapolis, an archaeological guide; Ege Yayinlari, Istanbul, 2006, ISBN 975-807-134-3 (online book review დაარქივებული 2010-09-17 საიტზე Wayback Machine. )
გალია

გალია (ლათ. Gallia) — ისტორიული სახელმწიფო ძველი რომის აღმოსავლეთით. გალიას ეკავა საფრანგეთის, ლუქსემბურგის და ბელგიის მიწები. გარკვეულ პერიოდებში გალიაში შედიოდა პოს დაბლობი, დასავლეთი შვეიცარია, ნიდერლანდებისა და გერმანიის გარკვეული ნაწილები და მდინარე რაინის დასავლეთი სანაპირო. ამ ტერიტორიაზე მკვიდრი გალები ცხოვრობდნენ, რომლებიც გალურ ენაზე საუბრობდნენ, ეს ენა იმდროინდელ ევროპაში საკმაოდ ფართოდ იყო გავრცელებული, მას აგრეთვე გააჩნდა სხვადასხვა დიალექტები. გალების ტერიტორიაზე მრავალი არქეოლოგიური გათხრა ჩატარდა. მოგვიანებით უკვე გალების შესახებ არსებობს მრავალი რომაულ წყარო. ძველი წელთაღრიცხვის ბოლოსთვის იწება რომაული სახელმწიფოს გაძლიერების პერიოდი. ძვ. წ. 58 წელს იულიუს კეისარი გაგზავნილი იქნა გალიაში რადგანაც მას მოეხდინა ამ ტერიტორიის დამორჩილება, ამას მოჰყვა გალებთან ომი რომელიც ძვ. წ. 58-დან ძვ. წ. 51 წლამდე გრძელდებოდა. გალებთან ომში ყველაზე გადამწყვეტი ბრძოლა მოხდა ქალაქ ალეზიასთან. აქ იულიუს კეისარმა შეძლო მოწინააღმდგეების დამრცხება და სრულიად გალიის დამორჩილება. ასტერიქსი ციზალპური გალია გალები რომის რესპუბლიკა The Gallic Wars დაარქივებული 2011-09-26 საიტზე Wayback Machine.
ბირჟა

ბირჟა (ფრ. bourse, ინგ. exchange, რუს. биржа) — იურიდიული პირი, რომელიც უზრუნველყოფს სასაქონლო, სავალუტო, ფასიანი ქაღალდებისა და ფინანსური ინსტრუმენტების ბაზრის ორაგნიზებულ ფუნქციონირებას. ბირჟამ თავისი განვითარების გზაზე მრავალი ეტაპი გაიარა. ყველაფერი დაიწყო მევაჭრეობით, როდესაც საქონელი გასაყიდათ გადაჰქონდათ სხვა ქვეყნებში, იმ დროს გადაადგილებისათვის გამოიყენებოდა მხოლოდ აქლემებთა ქარავნები, ხოლო გარე ვაჭრობა იყო თითქმის ერთადერთი საშუალება რომლითაც შეიძლებოდა საქონლის რეალიზაცია. იმ შორეულ წარსულში ხალხი იკრიბებოდა მხოლოდ ყოველწლიურ ბაზრობებზე სადაც ხდებოდა ბითუმი ვაჭრობა. დროთა განმავლობაში დაიხვეწა და განვითარდა ვაჭრობის სფერო, რის საფუძველზეც რიგ ქვეყნებში გაჩნდა ყოველდღიური ვაჭრობის აუცილებლობა. თანდათან ვაჭრობამ ქუჩის ბაზრის ტერიტორიებიდან გადაინაცვლა შეძლებულ ვაჭართა მიერ იჯარით აღებულ შენობებში, სწორედ ამ შენობებს დაერქვა შემდგომში სახელი - ბირჟა. ამ დროისათვის ხდება საბირჟო ვაჭრობის ძირითადი პრინციპების ჩამოყალიბება, სწორედ ამ სავაჭრო ბირჟის მემკვიდრედ ითვლება დღევანდელი სავაჭრო ბირჟა სადაც საბოლოოდ ჩამოყალიბდა და დაიხვეწა ურთიერთობის ყველა ეტაბი. კომპიუტერიზაციის ეპოქამდე, გარიგებებზე მხარეთა შეთანხმება ზეპირ ხასიათს ატარებდა. დღეს კი ვაჭრობა ელექტრონულია და გამოიყენება სპეციალიზებული პროგრამები. ბროკერები თავისი ან კლენტთა ინტერესების გათვალისწინებით აცხადებენ მოთხოვნას სავაჭრო სისტემაში ამა თუ იმ ფასიანი ქაღალდის შესყიდვაზე, რომელიც შესაბამისად დასტურდება სხვა შემხვედრი შეთავაზების მიერ. ბირჟა მხოლოდ აწარმოებს აღრიცხვას შემდგარი გარიგებსა,ასევე ორგანიზებას უკეთებს და გარანტირებს გადახდას, უზრუნველყოფს ფუნქციონირებას - ”მიწოდება გადახდის სანაცვლოდ” (Delivery Versus Payment). როგორც წესი ბირჟები იღებენ საკომისიო მოსაკრებელს თითოეული გარიგებიდან, რომელიც მის ძირითადი შემოსავლის წყაროს წარმოადგენს. სხვა შემოსავლები შეიძლება იყოს როგორც საწევრო შენატანი, ასევე ვაჭრობაზე დაშვების გადასახადი და საბირჟო ინფორმაციის გაყიდვა. სავაჭრო აქტივებდან (ინსტრუმენტები) გამომდინარე ბირჟები შეიძლება დაიყოს: სავაჭრო საფონდო სავალუტო ფიუჩერსული ოფციური თუმცა ყოველთვის არსებობდა უნივერსალური ბირჟებიც — ბირჟები, რომლებიც მოიცავენ ვაჭრობას სხვადასხვა ინსტრუმენტებით, ერთი ორგანიზაციული სრუქტურის ფარგლებში (მაგრამ სხვადასხვა სექციებში). ↑ Bourse. Online Etymology Dictionary
ფიუჩერსული ბირჟა

ფიუჩერსული ბირჟა — სასაქონლო ბირჟის თანამედროვე ფორმა, რომელზეც ფიუჩერსული კონტრაქტებით მიმდინარეობს ვაჭრობა. ფიუჩერსულ ბირჟაზე სასაქონლო ბირჟაზე რეალური საქონლით ვაჭრობისგან განსხვავებით: გარიგებები უმეტესწილად ფიქციური ხასიათისაა (გარიგების მხოლოდ 1-2% მთავრდება საქონლის მიწოდებით, ხოლო დანარჩენი ფასებს შორის განსხვავების დაფარვით ხორციელდება); კონტრაქტის ყველა პირობა (გარდა ფასებისა) უნიფიცირებულია; გარიგებები გაუპიროვნებელია, რადგან მყიდველსა და გამყიდველს შორის შუამავლობას ასრულებს საანგარიშსწორებო პალატა. სავაჭრო საფონდო სავალუტო ოფციური ფიუჩერსული ბირჟა — საქართველოს პარლამენტის ეროვნული ბიბლიოთეკა ფიუჩერსებით ვაჭრობის ერთ-ერთი გლობალური ცენტრი CME Group ახალი საინვესტიციო სკოლა დაარქივებული 2011-08-21 საიტზე Wayback Machine. თბილისის საბირჟო ვაჭრობის ცენტრი დაარქივებული 2012-01-18 საიტზე Wayback Machine. ↑ მოხელის სამაგიდო ლექსიკონი / გაეროს განვითარების პროგრამა; [შემდგ.: სამსონ ურიდია და სხვ.; რედ.: ვაჟა გურგენიძე] - თბ., 2004 - 483გვ.: ცხრ.; 24სმ. - (საჯარო მოსამსახურის ბ-კა). - ISBN 99940-0-063-2: [ფ.ა.]
ენციკლოპედია ბრიტანიკა

„ბრიტანიკა“ ,„ბრიტანული ენციკლოპედია“ (ინგლ. Encyclopaedia Britannica [ɪnˌsaɪkləˈpiːdiə bɹɪˈtænɪkə]) — ერთ-ერთი უძველესი უნივერსალური ენციკლოპედია მსოფლიოში. პირველად გამოიცა 1768-1771 წლებში ედინბურგში, შოტლანდია (დიდი ბრიტანეთი), როგორც ხელოვნებისა და მეცნიერების ლექსიკონი, ახალი გეგმის მიხედვით. მას შემდეგ ბრიტანიკამ მნიშვნელოვანი ინგლისურენოვანი საერთო ენციკლოპედიის სახელი მოიხვეჭა და დღესაც ითვლება ერთ-ერთ უმნიშვნელოვანეს საცნობარო წიგნად ინგლისურ ენაზე. მას გამოსცემს ამავე სახელწოდების კერძო კორპორაცია. გვიანი XVIII საუკუნიდან ადრეულ XX-მდე ბრიტანიკის სტატიები საყოველთაოდ ითვლებოდა, როგორც უპირველესი ავტორიტეტი ნებისმიერ საკითხზე და ხშირად მას წყაროდ იყენებდნენ ახალ კვლევასა თუ თეორიაში, რომელიც სამეცნიორო აუდიენციისთვის იყო განკუთვნილი. სწორედ ამ პერიოდში შეიძინა ბრიტანიკამ უდიდესი რეპუტაცია და უნიკალური პოზიცია დაიჭირა ინგლისურენოვან კულტურაში. ენციკლოპედიის როლი მნიშვნელოვნად შეიცვალა ადრეული მე-20 საუკუნიდან, რაც აისახა ბრიტანიკის მე-11 გამოცემიდან და შემდგომ. ამ დროიდან ენციკლოპედია უფრო საერთო რეფერატი ხდება შედარებით უფრო ვრცელი აუდიენციისთვის, უფრო მოკლე, ადვილად აღსაქმელი სტატიებით. ისინი უკვე აღარ ასრულებენ პირველადი ავტორიტეტული წყაროს როლს რაიმე საკითხში; თანამედროვე პერიოდში ენციკლოპედია შეცვალა მრავალმა აკადემიურმა ჟურნალმა, სახელმძღვანელომ, სპეციალიზებულმა პუბლიკაციამ და ელექტრონულმა რესურსმა. დღეს ბრიტანიკა ეტაპობრივად გადადის ელექტრონულ ვერსიებზე, რომელიც სიდი-რომებსა თუ ინტერნეტშია ხელმისაწვდომი. მას უწევს მუდმივად მზარდი ალტერნატიული წყაროების მძაფრ კონკურენციასთან ბრძოლა. მიუხედავად ამისა, ბრიტანიკის სტატიები საყოველთაოდ აღიარებულია, როგორც კორექტული, გადამოწმებული, დასაყრდნობი და გამართული და ის დღემდე სარგებლობს მაღალი რეპუტაციით. დიდი საბჭოთა ენციკლოპედია ქართული საბჭოთა ენციკლოპედია ბრიტანიკის საიტი. უთანხმოება ბრიტანიკასა და ვიკიპედიას შორის (ინგ.)
იუგოსლავიის სოციალისტური ფედერაციული რესპუბლიკა

იუგოსლავიის სოციალისტური ფედერაციული რესპუბლიკა (ისფრ) — სახელმწიფო ევროპის სამხრეთ-აღმოსავლეთით, მდებარეობდა ბალკანეთის ნახევარკუნძულზე 1945-1992 წწ. ფედერაციაში გაერთიანებული იყო 6 სოციალისტური რესპუბლიკა (მაკედონია, ბოსნია-ჰერცეგონია, სლოვენია, ხორვატია, სერბია და ჩერნოგორია) და 2 მხარე (ვოევოდინა და კოსოვო). ქვეყნის უმეტეს მოსახლეობას სლავები შეადგენდნენ. აგრეთვე ცხოვრობდნენ ალბანელები, უნგრელები, თურქები, რუმინელები, იტალიელები. სოციალისტური ბანაკი იუგოსლავია Orders and Decorations of the SFRY დაარქივებული 2006-06-21 საიტზე Wayback Machine. List of leaders of SFRY Sources of the Democratic Deficit in the Yugoslav System of "Self-Government" by Dan Jakopovich დაარქივებული 2009-06-21 საიტზე Wayback Machine. "Yugoslavia: the outworn structure" (CIA) Report from November 1970 დაარქივებული 2012-11-10 საიტზე Wayback Machine. CWIHP at the Wilson Center for Scholars: Primary Document Collection on Yugoslavia in the Cold War
East 17-ის დისკოგრაფია

აქ წარმოდგენილია ინგლისური პოპ-ჯგუფ East 17-ის დისკოგრაფია. ↑ 1.0 1.1 1.2 UK Charts > East 17. Official Charts Company. ციტირების თარიღი: 2011-04-14. ↑ 2.0 2.1 2.2 Australian Charts > East 17. australian-charts.com Hung Medien. ციტირების თარიღი: 2011-04-14. ↑ 3.0 3.1 3.2 Austrian Charts > East 17 German. austriancharts.at Hung Medien. ციტირების თარიღი: 2011-04-14. ↑ 4.0 4.1 4.2 Danish Charts > East 17. danishcharts.com Hung Medien. დაარქივებულია ორიგინალიდან — 2014-11-02. ციტირების თარიღი: 2011-04-14. ↑ 5.0 5.1 Chartverfolgung / East 17 / Longplay German. musicline.de PhonoNet. დაარქივებულია ორიგინალიდან — 2012-10-02. ციტირების თარიღი: 2011-04-14. ↑ 6.0 6.1 Irish Charts > East 17. irish-charts.com Hung Medien. ციტირების თარიღი: 2011-04-14. ↑ 7.0 7.1 7.2 East 17 Billboard Hits of the World ↑ 8.0 8.1 dutchcharts.nl - Discografie East 17. dutchcharts.nl. ციტირების თარიღი: 16 თებერვალი 2012. ↑ 9.0 9.1 9.2 Swedish Charts > East 17. swedishcharts.com Hung Medien. ციტირების თარიღი: 2011-04-14. ↑ 10.0 10.1 10.2 Swiss Charts > East 17. swisscharts.com Hung Medien. ციტირების თარიღი: 2011-04-14. ↑ 11.00 11.01 11.02 11.03 11.04 11.05 11.06 11.07 11.08 11.09 11.10 BPI > Certified Awards Search. British Phonographic Industry. დაარქივებულია ორიგინალიდან — 6 ოქტომბერი 2017. ციტირების თარიღი: 4 May 2010. ↑ 12.0 12.1 ოქროს/პლატინის მონაცემთა ბაზა (East 17) გერმანულად. ფედერალური მუსიკალური ინდუსტრიის ასოციაცია. ციტირების თარიღი: 2011-04-14. ↑ 13.0 13.1 13.2 Swiss Certifications > East 17. swisscharts.com Hung Medien. ციტირების თარიღი: 2011-04-14. ↑ Chartverfolgung / East 17 / Single German. Musicline.de PhonoNet. დაარქივებულია ორიგინალიდან — 2 ოქტომბერი 2012. ციტირების თარიღი: 4 May 2010. ↑ Irish Charts > East 17. Irish Recorded Music Association. ციტირების თარიღი: 4 May 2010. ↑ Dutch Top 40 > East 17 Dutch. Stichting Nederlandse Top 40. ციტირების თარიღი: 4 May 2010.[მკვდარი ბმული]
მონტანიერები

მონტანიარები — პარტია საფრანგეთის ეროვნულ კონვენტში. სახელი სადეპუტატო ადგილების მდებარეობის გამო ეწოდათ ვინაიდან შემაღლებულ ადგილას იყვნენ განლაგებულნი. (ფრანგ. La Montagne – მთა) პარტია ძირითადად პარიზიდან არჩეული დეპუტატებისგან შედგებოდა ლიდერები იყვნენ: დანტონი, ჟან პოლ მარატი. კონვენტში მცირედ იყვნენ წარმოდგენილნი, თეორიტიკოს ჟირონდელებზე გაცილებით უკეთ აკეთებდნენ პრაქტიკულ საქმეს, ძალიან ბრძოლისუნარიანები და კარგად ორგანიზებულები იყვნენ. დიდი გავლენა ჰქონდათ პარიზის მოსახლეობაზე, რაც მათ წონას მატებდა, გარდა ამისა მოახერხეს იაკობინელთა კლუბიდან ჟირონდელების განდევნა. ამის შემდეგ მონტანიარი და იაკობინელი ფაქტობრივად სინონიმები გახდა და მათ ერთპარტიულ რეჟიმს 1793–1795 წ.წ. იაკობინელთა დიქტატურა ეწოდა. Alphonse Esquiros, Histoire des montagnards П., 1847; Молчанов Н. Н. Монтаньяры. 1989. ISBN 5-235-00684-4
პერგამონი

პერგამონი (იგივეა, რაც პერგამოსი. ბერძ. Πέργαμος ან Πέργᾰμον) — ანტიკური ქალაქი მცირე აზიის სანაპიროზე, ისტორიულ მიზიაში (ბერძ. Μυσία), დღევანდელ თურქეთში, იზმირის პროვინციაში შემავალ ქ. ბერგამას ჩრდილო-დასავლეთით. მდებარეობს 26 კმ-ში ეგეოსის ზღვიდან, მდ. კაიკოსის, დღევანდელი ბაკირჩაის (თურქ. Bakırçay) ჩრდილო სანაპიროზე. ქალაქი დაარსდა ძვ. წ. XII საუკუნეში ბერძენი მოახალშენეების მიერ. ელინისტურ ხანაში, ძვ. წ. 283–133 წლებში იყო პერგამონის სამეფოს დედაქალაქი, ატალიდების დინასტიით სათავეში. პოლიტიკურ და ეკონომიკურ გაფურჩქვნას მიაღწია ევმენოს I-ს (ძვ. წ. 263–241) და ევმენოს II-ს (ძვ. წ. 197–159) მეფობის დროს. იყო ელინისტური სამყაროს ერთ-ერთი უდიდესი ეკონომიკური და კულტურული ცენტრი. ელინისტურ ხანაში პერგამონს გარს ერტყა მძლავრი გალავანი ე. წ. ევმენეს კარიბჭით. ქალაქს გადმოჰყურებდა ტერასებად განლაგებული აკროპოლისი, ზედა ბაქანზე იყო მეფეთა სასახლეები, არსენალი და ტრაიანეუმი, ქვემოთ ათენა ნიკეფოროსის სამლოცველო. ქართული საბჭოთა ენციკლოპედია, ტ. 8, თბ., 1984. — გვ. 21. Grewe, Klaus; Özis, Ünal (1994), "Die antiken Flußüberbauungen von Pergamon und Nysa (Türkei)", Antike Welt 25 (4): 348–352 Hansen, Esther V. (1971). The Attalids of Pergamon. Ithaca, New York: Cornell University Press; London: Cornell University Press Ltd. ISBN 0-8014-0615-3. Kosmetatou, Elizabeth (2003) "The Attalids of Pergamon," in Andrew Erskine, ed., A Companion to the Hellenistic World. Oxford: Blackwell: pp. 159–174. ISBN 1-4051-3278-7. Nagy, Gregory (1998). "The Library of Pergamon as a Classical Model," in Helmut Koester, ed., Pergamon: Citadel of the Gods. Harrisburg PA: Trinity Press International: 185-232. ვიკისაწყობში არის გვერდი თემაზე: პერგამონი Rosa Valderrama, "Pergamum": მოკლე ისტორია Photographic tour of old and new Pergamon, including the museum The Theatre at Pergamon. The Ancient Theatre Archive. Theatre specifications and virtual reality tour of theatre 3D-visualization and photos of Pergamon
გელასი კესარიელი

გელასი კესარიელი (გ. 395 წ.) — კესარიის ეპისკოპოსი (367–373, 379–395 წწ.) და საეკლესიო მწერალი. 373–379 წლებში, როგორც ნიკეის კრების მტკიცე მიმდევარს, არიანელებმა იძულებით დატოვებინეს საპისკოპოსო კათედრა. მონაწილეობდა კონსტანტინოპოლის პირველ საეკლესიო კრებაში 381 წელს. გელასის არც ერთი შრომა ჩვენამდე არ შემორჩენილა, მაგრამ ზოგი წყარო იმოწმებს მის ნაშრომებს, საიდანაც ჩანს, რომ მას დაუწერია ევსები კესარიელის ეკლესიის ისტორიის გაგრძელება. გელასი იყო კირილე იერუსალიმელის ძმისწული. ↑ Tixeront, Joseph. A Handbook of Patrology 1923, p. 211. ↑ Tixeront, Joseph. A Handbook of Patrology 1923, p. 210.
არითმეტიკა

არითმეტიკა (ებრ. ἀριθμός „რიცხვი“) — მათემატიკის უძველესი და უმარტივესი განყოფილება, რომელიც შეისწავლის რიცხვთა ელემენტარულ ფორმებს (ნატურალური, მთელი, რაციონალური) და მათზე უმარტივეს არითმეტიკულ ოპერაციებს (შეჯამება, გამოკლება, გამრავლება, გაყოფა). ტერმინი უმაღლესი არითმეტიკა ასევე არის რიცხვთა თეორიის მოძველებული სახელი.
იოანე XI (პაპი)

იოანე XI (ლათ. Johannes PP.. XI; დ. 910 — გ. დეკემბერი, 935) — რომის პაპი 931-935 წლებში, წარმოშობით რომაელი. პორნოკრატიის პერიოდის პაპი. მაროზიას და სერგიუს III-ის უკანონო შვილი და კანონიერი პაპი, რომელიც დედამ 25 წლის აიყვანა ტახტზე. მერე ამბოხება მოუწყო დედით ნახევარძმამ, სენატორმა ალბერიხმა, შეიპყრო, გადააყენა და მაროზიასთან ერთად ჩასვა ციხეში, სადაც დაიღუპა კიდეც. პორნოკრატია ენციკლოპედია „ბრიტანიკა“
იოანე XII (პაპი)

იოანე XII (ლათ. Johannes PP.. XII; გრაფი ოქტავიანე; დ. 937 — გ. 14 მაისი, 964) — რომის პაპი 955–964 წლებში. წარმოშობით იტალიელი. პორნოკრატიის პერიოდის პაპი. მაროზიას შვილიშვილი. მეორე პაპი (იოანე II-ის შემდეგ 533–535), რომელმაც გამოიცვალა სახელი. 18 წლისამ ჯერ მემკვიდრეობით მიიღო საერო ძალაუფლება, მერე პაპის ტახტი. იგი ზნედაცემული ტირანი იყო, რომელმაც წმინდა პეტრეს სასახლე საროსკიპოდ აქცია. დაიღუპა საყვარლის სარეცელში. პორნოკრატია ენციკლოპედია „ბრიტანიკა“
ფრანკლინი

საკუთარი სახელი ფრანკლინი შეიძლება აღნიშნავდეს ერთ-ერთ შემდეგ პიროვნებათაგანს: ფრანკლინი, ბენჯამინ - ამერიკელი განმანათლებელი, სახელმწიფო მოღვაწე, მეცნიერი ფრანკლინი, მაილზ სტელა - ავსტრალიელი მწერალი ქალი ფრანკლინი, ჯონ - ინგლისელი პოლარეთის მკვლევარი
ალბერტ-ჰოლი

ალბერტ-ჰოლი (ინგლ. Royal Albert Hall of Arts and Sciences) — ვიქტორიანულ ეპოქაში აგებული საკონცერტო დარბაზი, რომელიც სამხრეთ კენსინგტონში (ლონდონი) მდებარეობს და ბრიტანეთის ერთ ერთი ყველაზე ცნობადი ნაგებობაა. დარბაზი წელიწადში დაახლოებით 350 ღონისძიებას მასპინძლობს, მათ შორის კლასიკური მუსიკისა და საქველმოქმედო კონცერტებს ოპერას, ბალეტს, დაჯილდოების ცერემონიებსა და ბანკეტებს. ალბერტ-ჰოლი 1871 წლის 28 მარტს გაიხსნა. იგი დედოფალი ვიქტორიას მეუღლის, პრინც–კონსორტ ალბერტის სახელობისაა, რომელიც 1861 წელს გარდაიცვალა. მშენებლობის ბრძანებას 1867 წელს მოეწერა ხელი. დარბაზს თავიდანვე აკუსტიკური პრობლემები აღმოაჩნდა, რომელთა გამოსწორებაც მხოლოდ 1969 წელს მოხერხდა. ალბერტ-ჰოლში რეგულარულად იმართება ლონდონის საიმპერიო კოლეჯის ცერემონიები. ტარდება ასევე ექსკურსიები. The Beatles — 9 მაისი 1963 წ. Deep Purple — 24 სექტემბერი 1969 წ (Concerto for Group and Orchestra). პინკ ფლოიდი — 1969 წ. ლედ ზეპელინი — 9 იანვარი 1970 წ. ABBA — 1977 წ. ბილეთები იყიდებოდა ფოსტით, დაფიქსირდა 3 500 000 მოთხოვნა ჯენესისი — 16 ნოემბერი 1992 წ. - ტური We Can’t Dance Tour. The Corrs — 1998 წ. წმინდა პატრიკის დღეს. კრის დე ბურგი — დეკემბერი 2000. The Who — 2000 წ. ჩაწერეს DVD და ალბომი Live at the Royal Albert Hall. 2001 წლის 10 ოქტომბერს რობი უილიამსმა შეასრულა სიმღერები ალბომიდან Swing When You're Winning დევიდ გილმორი — 2006 წლის მაისი აკვარიუმი და ბორის გრებენშიკოვი – 19 მაისი 2008 წ.  The Killers — ივნისი 2009 წ. Depeche Mode — 17 თებერვალი 2010 წ. - საქველმოქმედო კონცერტი A Concert For Teenage Cancer Trust ბილეთები გაიყიდა 4 წუთში.
თეოდორე სტრატილატი

თეოდორე სტრატილატი (ბერძ. Θεόδωρος ο Στρατηλάτης; გ. 319) — ქრისტიანი წმინდანი. ის აწამეს რომის იმპერატორის დიოკლეტიანე დროს. მართლმადიდებლურ ეკლესიაში მისი ხსენების დღეა 8 (21) თებერვალი და 8 (21) ივნისი, ხოლო კათოლიკურში — 7 თებერვალი. წმინდა დიდმოწამე თეოდორე სტრატილატი ჰერაკლიაში ეწამა ქრისტესთვის 319 წლის 8 თებერვალს. წამების დროს წმინდანმა მსახურს - უარს სთხოვა, რომ მისი ცხედარი მშობლების მამულში დაეკრძალა. უარმა შეუსრულა ბატონს უკანასკნელი სურვილი - იმავე წლის 8 ივნისს პატივით გადაასვენა მისი წმინდა ნაწილები ევესიტში. ამავე დღეს იხსენიება დიდმოწამის წმინდა ხატის მიერ აღსრულებული ერთი სასწაული, რომელიც მისივე სახელობის ტაძარში მოხდა. საყდარი, რომელიც დამასკის მახლობლად, დაბა კარსატაში მდებარეობდა, სარკინოზებს საცხოვრებლად გაეხადათ. ერთმა მათგანმა ისარი სტყორცნა წმინდა თეოდორეს ხატს და მხარში მოარტყა. უეცრად ამ ადგილიდან სისხლმა იფეთქა. მალე ტაძარში დამკვიდრებული ურჯულოები ერთმანეთის მიყოლებით დაიხოცნენ. ამ სასწაულის შესახებ მოგვითხრობენ ანტიოქიის წმინდა პატრიარქი ანასტასი (ხს. 3 მაისს) და ღირსი იოანე დამასკელი (ხს. 27 დეკემბერს). წმინდა დიდმოწამე გიორგი კაპადოკიელი წმინდა დიდმოწამე დიმიტრი თესალონიკელი წმიდანთა ცხოვრება, ტომი II, თბილისი, 2001 წ. წმიდა მოწამე თეოდორე სტრატილატი (+319) – orthodoxy.ge
ეფრემი (ანტიოქიის პატრიარქი)

ეფრემი (ბერძ. Εφραίμ Αντιοχείας; გ. 545) — მართლმადიდებელი ეკლესიის წმინდანი, ხსენების დღე არის ძველი სტილით 8 ივნისი, ახალი სტილით - 21 ივნისი. ანტიოქიის პატრიარქი. ღირსი ეფრემი მხედართმთავარი იყო ანასტასი (491-518) და იუსტინე (518-527) იმპერატორების დროს. სირიელი ჭაბუკი გამოირჩეოდა სიკეთით, კეთილმსახურებითა და გულმოწყალებით. 526 წელს უფალმა სასჯელი დაატეხა თავს ანტიოქიას ნესტორისა და ევტიქის ერესებისაკენ გადადრეკისათვის: მიწისძვრამ ნანგრევებად აქცია ეს დიდებული ქალაქი. უამრავი მცხოვრები დაიღუპა. პატრიარქი ევფრასიუსი ჩამოქცეულმა სვეტმა იმსხვერპლა. იმპერატორმა ეფრემი გაგზავნა ქალაქის აღსადგენად. მუშებს შორის იყო ერთი ეპისკოპოსი, რომელსაც ფარული ღვაწლის სურვილით დაეტოვებინა კათედრა. მან წმინდანს პატრიარქობა უწინასწარმეტყველა და სთხოვა, ხელი არ აეღო ქველმოქმედებაზე და მტკიცედ ებრძოლა ერეტიკოსებთან. 526 წელს წმინდა ეფრემი პატრიარქად აკურთხეს. იგი მტკიცედ და ბრძნულად მართავდა სამწყსოს და საკუთარი ცხოვრების წესით, ქადაგებითა და ეპისტოლეებით იცავდა მას მწვალებლურ სწავლებათაგან. მისი რწმენის სიძლიერეზე მეტყვველებს ერთი შემთხვევა: იეროპოლის მახლობლად მოსაგრეობდა ერთი მესვეტე, რომელიც მწვალებლობაში ჩავარდა. ეს რომ შეიტყო, წმინდა ეფრემი მივიდა ბერთან და მოუწოდებდა, დაბრუნებოდა მართლმადიდებლობას. მესვეტე უარზე იყო. მან პატრიარქის დაშინებაც კი სცადა და შესთავაზა, დიდი კოცონი დაენთოთ და ერთად შესულიყვნენ ცეცხლში. კოცონი დაანთეს, მაგრამ ერეტიკოსმა ბერმა ვერ გაბედა შიგ შესვლა. მაშინ პატრიარქი მხურვალედ ევედრა უფალს, დაემოწმებინა, ვისი სარწმუნოება იყო უცდომელი, მოიხსნა ომოფორი და ცეცხლს მისცა. სამი საათის შემდეგ შეშა დაიფერფლა, ომოფორი კი უვნებლად დარჩა. ამ სასწაულის მხილველმა მესვეტემ უარყო ერესი და მართლმადიდებლებს შეუერთდა. წმიდა პატრიარქი მშვიდობით მიიცვალა 545 წელს. თავის ნაშრომებში ღირსი ეფრემი იცავდა მართლმადიდებლურ სწავლებას ქრისტეს ორბუნებოვნების შესახებ. „წმიდანთა ცხოვრება“, ტომი II, თბილისი, 2001 წ.